EkBass/fiwiki-20250220-pages-articles huggingface dataset:
Holyhead

Holyhead () on Angleseyn hallintoalueen suurin kaupunki Pohjois-Walesissa. Kaupunki sijaitsee Holy Islandin saarella hallintoalueen suurimman saaren Angleseyn luoteispuolella. Lauttaliikenne Holyheadin satamasta Irlantiin alkoi vuonna 1801, mutta kaupungin kasvu kiihtyi parikymmentä vuotta myöhemmin, kun sinne vedettiin maantie Englannin puolelta Shrewsburystä ja sitten rautatie Chesteristä. Nykyisin kaupungin satama on vilkkain Britannian ja Irlannin välisen lauttaliikenteen satamista. == Lähteet == ==Aiheesta muualla== *Kaupungin viralliset kotisivut (kymriksi ja englanniksi) Luokka:Anglesey Luokka:Walesin kunnat
Holy Island (Wales)

Holy Island () on saari Luoteis-Walesissa. Saari on Walesin toiseksi suurin ja siellä sijaitsee Angleseyn kreivikunnan suurin kaupunki ja hallinnollinen keskus Holyhead. ==Lähteet== == Aiheesta muualla == Luokka:Anglesey Luokka:Walesin saaret
Portree

Portree () on Hebridien saariryhmään kuuluvan Skyen suurin taajama. Se sijaitsee saaren itärannikolla hyvän luonnonsataman perukoilla. Kaupungin gaelinkielinen nimi Port-en-reigh tarkoittaa "kuninkaan satamaa" ja liittyy kuningas Jaakko V:n vierailuun vuonna 1540. Aikaisemmin kylän nimi oli ollut Kiltraglen. == Lähteet == == Aiheesta muualla == Luokka:Asutut paikat Skotlannissa Luokka:Skye
FS Desaix (1901)

FS Desaix oli 1900-luvun alussa valmistettu Ranskan laivaston Dupleix-luokan panssariristeilijä. == Valmistus == Alus tilattiin St. Nazairesta Ateliers et Chantiers de la Loirelta, missä köli laskettiin 1897. Alus laskettiin vesille 21. maaliskuuta 1901 ja otettiin palvelukseen 6. elokuuta 1904.Gardiner, Robert s. 305 == Palvelus == Alus romutettiin 1927. == Lähteet == * === Viitteet === Luokka:Dupleix-luokan risteilijät Luokka:Ranskalaiset ensimmäisen maailmansodan risteilijät Luokka:Ateliers et Chantiers de la Loire
Stornoway

Stornoway () on Hebridien saariryhmään kuuluvan Leodhàs agus na Hearadh'n suurin kaupunki ja samalla koko Hebridien suurin ja Skotlannin Ylämaiden kolmanneksi suurin kaupunki. Kaupunki sijaitsee saaren Lewisiksi kutsutussa pohjoisosassa, ja sieltä on lauttayhteys Ullapoolin rannikkokylään Skotlannin mannermaalle. Vuonna 2001 siellä oli noin 5 600 asukasta. Stornoway sijaitsee Ulko-Hebridien parhaassa luonnonsatamassa. MacNicolin suku rakensi sinne linnan vuoden 1100 paikkeilla. Gaeli oli vielä 1990-luvulla Stornowayn ja sen ympäristön valtakieli, mutta gaelinkielisen väestön osuus oli vuoden 2011 väestönlaskennassa pudonnut 43 prosenttiin. == Lähteet == == Aiheesta muualla == * Lonely Planet Luokka:Asutut paikat Skotlannissa Luokka:Ulko-Hebridit
FS Kléber (1902)

FS Kléber oli 1900-luvun alussa valmistettu Ranskan laivaston Dupleix-luokan panssariristeilijä. == Valmistus == Alus tilattiin Bordeaux'sta Forges et Chantiers de la Girondelta, missä köli laskettiin 28. joulukuuta 1897. Alus laskettiin vesille 20. syyskuuta 1902 ja otettiin palvelukseen 4. heinäkuuta 1904.Gardiner, Robert s. 305 == Palvelus == Alus upposi osuttuaan miinaan 27. kesäkuuta 1917. == Lähteet == * === Viitteet === Luokka:Dupleix-luokan risteilijät Luokka:Ranskalaiset ensimmäisen maailmansodan risteilijät Luokka:Forges et Chantiers de la Gironde
Isle of Lewis

Isle of Lewis () on Skotlannissa Hebridien saariryhmään kuuluvan Leòdhas agus na Hearadh -saaren pohjoisosa. Saaren ja samalla koko Hebridien suurin kaupunki on Stornoway, josta on lauttayhteys Ullapoolin kylään Skotlannin mannermaalle. ==Lähteet== == Aiheesta muualla == Luokka:Ulko-Hebridit
Ullapool

thumb|Ullapool vuonna 2012. thumb|Ullapoolin lauttasatama. Ullapool () on rannikkokylä Skotlannin ylämailla. Kylästä on lauttayhteys Leodhàs agus na Hearadh'n saarelle koko Hebridien saariryhmän suurimpaan kaupunkiin Stornowayhin. ==Lähteet== == Aiheesta muualla == Luokka:Skotlannin kylät
Miljoonaliiga

Miljoonaliiga on suomalainen draamaelokuva vuodelta 1968. Sen on ohjannut Maunu Kurkvaara, joka toimi myös elokuvan toisena käsikirjoittajana sekä tuottajana, kuvaajana ja leikkaajana. Mustavalkoisessa elokuvassa salakuljetusliigaan liittyvää Reiskaa esittää Pertti Melasniemi, hänen tyttöystäväänsä Tarja Markus ja rikollisjengin pomoa Pertti Palo. == Näyttelijät == ==Vastaanotto== Elokuvan ensi-ilta vuonna 1968 tuotti lehtien kriitikoilta melko myönteisiä arvioita verrattuna Kurkvaaran aiempiin elokuviin. Käsikirjoitus oli monien mielestä nyt juoneltaan pelkistetympi ja selkeämpi ja näyttelijätyö keskimäärin parempaa kuin ohjaajan siihenastisissa töissä. Paula Talaskiven (Helsingin Sanomat 17.11.1968) mielestä Miljoonaliiga oli Kurkvaaran siihen asti kypsin ja ehein elokuva, ”jäntevä, jännittävä ja rehellisen makuinen”. Elokuva sai enemmän katsojia kuin saman vuoden keväällä ensi-iltansa saanut Rottasota, mutta jäi kuitenkin alle vuoden katsojakeskiarvon. Valtionpalkinnostaan huolimatta elokuva jäi tappiolliseksi. == Julkaisut == Miljoonaliiga on esitetty Mainostelevision ohjelmistossa 1974 ja 1980.Sedergren, Jari: Maunu Kurkvaaran elokuvia. Sediksen elokuvablogi 2.6.2006. Viitattu 22.8.2014. Elokuva julkaistiin dvd-tallenteena 2014.Miljoonaliiga . Discshop. Viitattu 22.8.2014. ==Lähteet== Luokka:Maunu Kurkvaaran ohjaamat elokuvat Luokka:Suomalaiset draamaelokuvat Luokka:Vuoden 1968 suomalaiset elokuvat
Uusikaupunki–Peipohja-rata

Uusikaupunki–Peipohja-rata oli toteuttamatta jäänyt rautatiehanke, jonka tarkoituksena oli rakentaa yhdysrata Uudenkaupungin ja Kokemäen Peipohjan välille. Radan rakentamisesta tehtiin aloite jo vuoden 1890 valtiopäivillä samassa yhteydessä, kun Tampere-Pori-rataa alettiin rakentaa. Sillä kertaa Peipohjasta rakennettiin yksityinen rautatie Raumalle ja Uudenkaupungin hanke jäi toteuttamatta. Uusikaupunki sai rautatien 1924, kun Uudenkaupungin rata Turkuun valmistui. Uusikaupunki–Peipohja-ratahanke oli esillä vielä 1960-luvulla ja 1970-luvun alussa. Tällöin suunnitelmissa oli 77 kilometrin pituinen rautatie, joka olisi kulkenut reittiä Uusikaupunki–Harikkala–Laitila–Suontaka–Hinnerjoki–Mestilä–Kauttua–Tuiskula–Peipohja. == Lähteet == Luokka:Uusikaupunki Luokka:Ratasuunnitelmat Suomessa Luokka:Suomen toteutumattomat rakennussuunnitelmat
Leòdhas agus na Hearadh

Leòdhas agus na Hearadh () on Hebridien saariryhmän pohjoisin saari Skotlannissa. Saari jakautuu kahteen osaan, joista pohjoisempi on Isle of Lewis ja eteläisempi Na Hearadh. Saaren pohjoisosassa Lewisillä sijaitsee saaren ja koko Hebridien suurin kaupunki Steòrnabhagh, josta on lauttayhteys Skotlannin mannermaalle Ullapoolin rannikkokylään. Saari on Ison-Britannian ja Irlannin jälkeen kolmanneksi suurin Brittein saarista. Leòdhas agus na Hearadhilla on noin 21 000 asukasta. Alle 2 000 heistä asuu Harrisin puolella. Saari on gaelin kielen vahvimpia puhuma-alueita, ja yli 50% saaren asukkaista osaa kieltä. Saaren tärkein tuote on omaleimainen villakangas Harris tweed. Saarelle tulee päivittäin kolme tai neljä lentoa Glasgowista. Autolla ja lautalla saman matkan taittamiseen kuluu kahdeksan tuntia. == Lähteet == == Aiheesta muualla == Luokka:Ulko-Hebridit
Isotytönkorento

Isotytönkorento (Erythromma najas) on tytönkorentoihin kuuluva punasilmäinen sudenkorento. == Ulkonäkö ja koko == Isotytönkorennon ulkonäkö on useimpien muiden tytönkorentojen ja keijukorentojen kaltainen. Sukukypsällä koiraalla on kirkkaanpunaiset verkkosilmät. Sukukypsällä naaraalla ne ovat ruskeanpunaiset. Koiraan takaruumis on vaalea 1., 9. ja 10. jaokkeessa. Naaraan takaruumiin selkäpuoli on melkein kokonaan tumma. Isotytönkorennolta myös puuttuvat monille tytönkorentolajeille tyypilliset päälaen vaaleat kuviot. Isotytönkorennon takaruumiin pituus on 25–30 mm ja takasiiven pituus 20–25 mm. Laji on Suomen tytönkorennoista suurikokoisin. == Levinneisyys ja elinympäristö == Laji elää lukuun ottamatta pohjoisimpia ja eteläisimpiä alueita koko Euroopassa ja Aasiassa Japaniin asti. Suomessa se on yleinen varsinkin järvialueilla Etelä- ja Keski-Suomessa. Isotytönkorento elää runsaskasvustoisilla järvillä ja monenlaisilla lammilla ja niiden ohella merenlahdilla ja jokisuvannoilla. Laji viihtyy etenkin kelluslehtisten kasvien alueilla eikä ruoikossa. == Elintavat == Isotytönkorennon lentoaika on toukokuun lopulta elokuun puoliväliin, päälentoajan sijoittuessa kesäkuun kesäkuun alkupuolelta heinäkuun puoleenväliin. == Lähteet == == Aiheesta muualla == * Isotytönkorento Korentowikissä Luokka:Tytönkorennot
Na Hearadh

Na Hearadh () on Hebridien saariryhmään kuuluvan Leodhàs agus na Hearadh -saaren eteläosa Skotlannissa. Na Hearadh'n merkittävimpiä asutuskeskuksia ovat An Tairbeart ja An Tòb. An Tairbeartista on lauttayhteys Ùigen kylään An t-Eilean Sgitheanachille. An Tòbista on puolestaan lauttayhteys Beàrnaraigh na Hearadh'n saarelle. Na Hearadh on yhdessä muitten Ulko-Hebridien kanssa gaelin kielen vahvimpia puhuma-alueita. Vuonna 2001 Na Hearadh'n 1 447:stä asukkaasta 68,2% osasi gaeliahttp://www.linguae- celticae.org/dateien/Gaidhlig_Local_Studies_Vol_06_Na_Hearadh_Ed_II.pdf . Gaelin puhujien osuus oli kuitenkin 1900-luvun loppupuoliskolla nopeassa laskussa, sillä vuonna 1991 puhujia oli vielä 78.8% ja vuonna 1981 jopa 86,9% väestöstä. == Lähteet == == Aiheesta muualla == Luokka:Ulko-Hebridit
Uig

Uig () on kylä Hebrideihin kuuluvalla Skyen saarella Skotlannissa. Kylästä on lauttayhteys Tarbertiin Leodhàs agus na Hearadh'n saarelle. ==Lähteet== == Aiheesta muualla == Luokka:Skotlannin kylät Luokka:Skye
Malmgårdin Panimo

Malmgårdin Panimo on Pernajassa Malmgårdin kartanon alueella toimiva pienpanimo. Malmgårdin Panimo on vuoden 2016 lopulta alkaen ollut MBH Breweries Oy:n osa. Vuonna 2009 perustettu panimo valmistaa pintahiivaoluita ja omenasiideriä. Malmgårdissa oluiden valmistukseen käytetään oman pellon viljoja, esimerkiksi spelttivehnää ja emmervehnää. Oluen panemiseen tarvittava vesi saadaan läheisestä lähteestä ja sähkö oman kosken vesivoimalasta. Malmgårdin Panimo on erityisesti kesäisin suosittu vierailukohde. Panimon tiloissa järjestetään panimokierroksia ja olutmaisteluita. ==Tuotteet== Malmgårdin panimo tuottaa 2 000 litran erissä noin kymmentä vakituista tuotetta. Oluita valmistetaan sekä Malmgård- että Huvila -tuotemerkeillä. Panimo tuottaa vuosittain myös kolme PROTO-olutta olutravintoloiden hanavalikoimiin. * Malmgård Dinkel 4,5 % * Malmgård Blond Ale 4,2 % * Malmgård Belge 8,0 % * Malmgård Emmer IPA 6,2 % * Malmgård Emmer Tripel 8,3 % * Malmgård Columbus Pale Ale 4,7 % * Malmgård Imperial IPA 8,9 % * Huvila Brown Ale 4,6 % * Huvila Pale Ale 4,2 % * Huvila E.S.B 5,2 % * Huvila Arctic Circle Ale 7,3 % * Huvila X-Porter 7,0 % * Huvila Omena Siideri 4,7 % ==Lähteet== Luokka:Suomalaiset pienpanimot Luokka:Pernaja
Dùn Bheagain

Dùn Bheagain () on kylä Hebridien saariryhmään kuuluvalla An t-Eilean Sgitheanachilla Skotlannissa. Kylän merkittävimpiä nähtävyyksiä on Dùn Bheagainin linna.https://www.lonelyplanet.com/scotland/dunvegan-dun-bheagain Kylästä on bussiyhteys saaren suurimpaan asutuskeskukseen Port Rìgh'hin. == Lähteet == Luokka:Skyen kylät
Dùn Bheagainin linna

Dùn Bheagainin linna (; ) on Mac Leòidin klaanin linna Dùn Bheagainin kylässä Hebridien saariryhmään kuuluvalla An t-Eilean Sgitheanachin saarella Skotlannissa. Linna sijaitsee saaren pohjoisosassa noin 10 metriä ympäristöään korkeammalla kalliolla. Kallio on suojaisan ankkurilahden rannalla, ja ennen kuin sen ympäristöä täytettiin maa-aineksella muutamia vuosisatoja sitten, meri sulki linnavuoren saareksi nousuveden aikaan. Kallio on jyrkkä muualta paitsi luoteispuolelta, mistä oli ainoa pääsyreitti linnaan 1700-luvun puoliväliin asti. Dùn Bheagainin linna on Skotlannin pisimpään yhtäjaksoisesti asuttuna ollut linna. MacLeodin klaani on hallinnut sitä yli 800 vuoden ajan. Linnassa on näytteillä esinteitä sen historian ajalta, kuten klaanin lippu, jonka sanotaan antavan taistelussa taikavoimia, keskiaikainen malja ja jakobiittikapinaan liittyviä esineitä. Linnan rehevää puutarhaa on alettu rakentaa 1700-luvulla, ja se poikkeaa rajusti saaren karusta luonnonympäristöstä. == Lähteet == == Aiheesta muualla == * https://www.dunvegancastle.com Luokka:Skye Luokka:Ylämaan linnat
Gleann Dail

Gleann Dail () on kylä Hebridien saariryhmään kuuluvalla An t-Eilean Sgitheanachilla Skotlannissa. Kylä sijaitsee saaren läntisimmällä niemimaalla Diùirinisillä. Kylässä on pieni ympäri vuoden auki oleva ruokakauppa ja ravintoloita, jotka ovat kuitenkin yleensä suljettuja turistisesongin ulkopuolella. Noin 10 kilometrin päässä sijaitseva Dùn Bheagain on lähin kylä, josta löytyy enemmän palveluita. Kylästä on arkisin bussiyhteys Dùn Bheagainin kautta saaren suurimpaan asutuskeskukseen Port Rìgh'hin. Vielä 1900-luvun alkupuolella yli 90% lähiseudun asukkaista puhui gaelin kieltä, mutta 1900-luvun aikana puhujien määrä romahti ja 2000-luvun alussa kieltä puhui enää noin kolmannes.http://www.linguae- celticae.org/dateien/Gaidhlig_Local_Studies_Vol_11_Trondairnis_Ed_II.pdf == Aiheesta muualla == * Gleann Dailin kylän virallinen turistiopas == Lähteet == Luokka:Skyen kylät
Steve Young

thumb|Steve Young vuonna 2009. Jon Steven ”Steve” Young (s. 11. lokakuuta 1961 Salt Lake City, Utah) on yhdysvaltalainen entinen amerikkalaisen jalkapallon pelinrakentaja. Hän pelasi NFL-liigassa 14 kauden ajan vuosina 1985–1999. Parhaiten Young muistetaan San Francisco 49ersin paidasta, jossa hän 1990-luvun alussa korvasi legendaarisen Joe Montanan. 49ersissa Young voitti kolmesti Super Bowlin, ja valittiin seitsemän kertaa NFL:n tähdistöotteluun Pro Bowliin. Ennen ammattilaisuraansa Young pelasi yliopistojalkapalloa Brigham Youngin yliopistossa, joka on nimetty hänen iso-iso-iso-isoisänsä, MAP-kirkon toisen johtajan Brigham Youngin mukaan. Young valittiin vuonna 2005 amerikkalaisen jalkapallon Hall of Fameen kautta aikojen ensimmäisenä vasenkätisenä pelinrakentajana. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1961 syntyneet Luokka:Elävät henkilöt
Zlata Ohnjevitš

Zlata Ohnjevitš (; oik. Inna Leonidivna Bordjuh, ; s. 12. tammikuuta 1986 Murmansk, Venäjä) on ukrainalainen laulaja ja poliitikko. Hän edusti Ukrainaa vuoden 2013 Euroviisuissa. Zlatan isä on kotoisin Serbiasta ja äiti Italiasta, mutta Zlata syntyi Venäjällä. Hän muutti viisivuotiaana perheensä mukana Ukrainaan, mistä hän löysi kolme tähänkin päivään säilynyttä intohimoaan: meren, vuoret ja musiikin. Intohimot myös tukivat Zlatan laulutaitoja, sillä hänen mukaansa pitkät sukellukset veden pinnan alla auttoivat häntä pidättämään henkeään, ja sen myötä hän pystyy laulamaan korkeita ja pitkiä nuotteja ilman välihengitystä. Kouluvuosiensa jälkeen Zlata lähti Kiovaan opiskelemaan musiikkia. Hän on myös tehnyt töitä radiojuontajana ja Ukrainan armeijan orkesterin solistina. Zlata osallistui Ukrainan Euroviisukarsintoihin ensimmäistä kertaa vuonna 2010 kappaleella "Tiny Island". Hän sijoittui viidenneksi. Vuotta myöhemmin hän kokeili onneaan uudestaan kappaleella "The Kukushka", ja sijoittui toiseksi. Vuonna 2013 hän osallistui taas Ukrainan viisukarsintoihin kappaleella "Gravity". Hän sai täydet pisteet niin tuomaristolta kuin yleisöltäkin, ja pääsi edustamaan Ukrainaa Eurovision laulukilpailuun Malmöhön, Ruotsiin. Vuonna 2013 hän toimi Kiovassa järjestettyjen Lasten Euroviisujen juontajana. Ognevitš valittiin Ukrainan parlamenttiin vuoden 2014 vaaleissa Oleh Ljaškon radikaalipuolueen listalta. Hän kuitenkin erosi parlamentista vuonna 2015. Syyksi erolle hän kertoi todistamansa korruption määrän.c == Palkinnot == * Voitti kilpailun "The First Singing Radio Hosts" * Voitti kilpailun "People’s Star 3" * Sai nimityksen “The Best Voice of Ukraine” (Ukrainan paras lauluääni) ja voitti erikoispalkinnon * Zlata esiintyi "Crimea Music Fest in Yalta" ja sai tuomareilta erikoispalkinnon * Oli vuonna 2011 "Person of the Year" Ukrainassa == Lähteet == Luokka:Ukrainan euroviisuedustajat Luokka:Ukrainalaiset poliitikot Luokka:Vuoden 2013 euroviisuedustajat Luokka:Vuonna 1986 syntyneet Luokka:Elävät henkilöt Luokka:Ukrainalaiset laulajat
Charles Woodson

Charles Woodson (s. 7. lokakuuta 1976 Sebring, Ohio) on yhdysvaltalainen amerikkalaisen jalkapallon pelaaja, pelipaikaltaan takapuolustaja ja aiemmin kulmapuolustaja. Hän pelasi 18 kautta NFL-liigassa edustaen Oakland Raidersia ja Green Bay Packersia. Woodsonia pidetään yhtenä lajin historia parhaimmista puolustuksen takakentän pelaajista. Woodson on vuoden 1997 Heisman Trophy -voittaja. Hän on ainoa palkinnon voittanut puolustava pelaaja, vaikka tosin pelasi Michiganin yliopistossa myös potkunpalauttajana sekä ajoittain laitahyökkääjänä. ==NFL-ura== Oakland Raiders varasi Woodsonin vuoden 1998 NFL:n varaustilaisuudessa ensimmäisellä kierroksella, tilaisuuden neljäntenä pelaajana. Hän pelasi Oaklandissa vuoteen 2005 saakka, kunnes teki vapaana agenttina rahakkaan sopimuksen Green Bay Packersin kanssa. Packersissä pelatessaan Woodson voitti Super Bowlin kaudella 2010. Kaudeksi 2013 hän palasi takaisin Oaklandiin, ja teki Raidersin kanssa yksivuotisen sopimuksen. Hän jatkoi uraansa Oaklandissa vielä kauden 2015 loppuun. Woodson valittiin urallaan yhdeksän kertaa NFL:n tähdistöotteluun Pro Bowliin ja kolmesti liigan All Pro -tähdistökentälliseen. ==Muuta== Woodson oli suositun NCAA Football -pelisarjan NCAA Football 99 -version kannessa. ==Lähteet== == Aiheesta muualla == Luokka:Yhdysvaltalaiset amerikkalaisen jalkapallon pelaajat Luokka:Vuonna 1976 syntyneet Luokka:Elävät henkilöt
Titanfall

Titanfall on vuonna 2014 julkaistu Respawn Entertainmentin kehittämä ensimmäisen persoonan ammuntapeli. Se julkaistiin Windows-, Xbox 360- ja Xbox One-alustoille, mutta ei Xboxin kanssa kilpailevalle Sonyn PlayStation 4 -konsolille. Pelille on julkaistu jatko-osa Titanfall 2. == Kehitys == Pelin kehityksessä työskenteli noin 70 henkilöä. == Vastaanotto == Metacritic- kerääjäsivustolla pelillä on 86/100 pistettä. Peli on saanut IGN:n arvostelussa arvosanaksi 8.9/10. == Lähteet == == Aiheesta muualla == * * * Virallinen sivusto Luokka:Windows-pelit Luokka:Xbox 360 -pelit Luokka:Xbox One -pelit Luokka:Verkkomoninpelit Luokka:Vuoden 2014 videopelit Luokka:Ensimmäisen persoonan ammuntapelit
Otto Kittel

Otto "Bruno" Kittel (21. helmikuuta 1917 – 14. helmikuuta 1945) oli saksalainen Luftwaffen hävittäjälentäjä sekä hävittäjä-ässä Toisessa maailmansodassa.Weal, J., 2001, Osprey 2: s. 84 Hänellä oli neljänneksi eniten ilmavoittoja koko maailman sotahistoriassa näihin päiviin asti, sillä niitä oli 267 kappaletta. Kittel sai 230 pudotusta saatuaan sotilasansiomerkkinä rautaristin ritariristin tammenlehvillä sekä miekoilla.Weal, J., 2001, Osprey 3: s. 83 Kittelin pudotussuhde oli 2.18.Spick 1999 s. 228 Yliluutnantti Otto Kittel taisteli sekä Messerschmitt Bf 109 -hävittäjäkoneilla että Focke-Wulf Fw 190 -tyypin koneilla itärintamalla, jossa keräsi kaikki taisteluvoittonsa. Kittel palveli ainoastaan JG 54 "Grünherz" (suom. Vihersydän) -hävittäjäyksikössä, aina Latviassa tapahtuneeseen kaatumiseensa saakka. Hän ehti lentää 583 taistelulentoa ja tulla kahdesti alas ammutuksi, sekä viettää lyhyen ajan sotavankeudessa. Kittel kaatui ilmataistelun aikana, kun sai Iljushin Il-2:n taka-ampujan lähettämistä luodeista kuolettavan osuman.Weal, J., 2001, Osprey 2: s. 90 == Lähteet == * Weal, John: Itärintaman Bf 109 -ässät, Osprey 3. Koala-Kustannus, Helsinki, 2001. ISBN 952-5186-23-7. (s. 45, 83) * Weal, John: Itärintaman Focke-Wulf Fw 190 -ässät, Osprey 2. Koala- Kustannus, Helsinki, 2001. Suom. Petri Kortesuo. ISBN 952-5186-21-0. (s. 55, 62, 84, 90) * === Viitteet === == Aiheesta muualla == *http://fw190.hobbyvista.com/kittel.htm *http://www.luftwaffe.cz/kittel.html *http://luftwaffeinprofile.se/Otto%20Kittel.html *http://acepilots.com/german/kittel.html *http://www.pilotenbunker.de/Jagdflieger/Luftwaffe/KittelOtto/Otto-Kittel.htm *http://www.luftwaffe39-45.historia.nom.br/ases/kittel.htm *http://www.cieldegloire.com/001_kittel_o.php *http://www.cieldegloire.com/jg_054h.php (JG 54) Luokka:Saksalaiset lentäjät Luokka:Vuonna 1917 syntyneet Luokka:Vuonna 1945 kuolleet
Raaseporin museo

Raaseporin museo on Tammisaaressa Raaseporissa sijaitseva Länsi-Uudenmaan alueellinen vastuumuseo. Vuoteen 2006 saakka se tunnettiin Tammisaaren museona, joka on perustettu 1906. Samassa kaupunkikorttelissa sijaitsevaan kokonaisuuteen kuuluvat museon perusnäyttelyä esittelevä Museohalli sekä Porvaristalo ja Valokuvaamo. Museon vuonna 2006 avattu perusnäyttely on nimeltään "Kaikkien aikojen Raasepori". Toinen museon pysyväisnäyttely on kuvataiteilija Helene Schjerfbeckiä esittelevä "Helene Schjerfbeckin elämä ja taide", joka avattiin 2012. == Museokeskuksen rakennukset == === Museohalli === Punatiilestä muurattu Museohalli rakennettiin vuonna 1963 arkkitehti Ola Hanssonin piirustusten mukaan. Vuonna 2005 valmistui Kasper Järnefeltin suunnittelema lisärakennus, jonne sijoitettiin museon uusi perusnäyttely. Vanhassa Museohallissa järjestetään nykyään vaihtuvia näyttelyjä. === Porvaristalo === Porvaristalo on 1790-luvulta peräisin oleva varakkaan porvarin puurakenteinen asuintalo, joka vuodesta 1857 lähtien oli kelloseppämestari Anders Johan Blomqvist omistuksessa. Hänen tyttäreltään se päätyi Tammisaaren kaupungin haltuun 1947 ja kotimuseona se on toiminut vuodesta 1949 lähtien. Porvaristalon punamultainen ulkorivi on rakennettu 1824.Porvaristalo, Länsiuudenmaanmuseot.fi === Valokuvaamo === Valokuvaamo eli Lindbladin talo esittelee 1950-luvun valokuvaajan työtiloja. Rakennus on peräisin 1730-luvulta ja se siirrettiin nykyiselle paikalleen vuonna 1961. Talossa ovat valokuvaaja Harry Holmströmin ateljee, pimiö sekä valokuvaustarvikkeita myynyt kauppa. Lisäksi tiloissa on näytteillä vanhoja kameroita.Valokuvamuseo, Länsiuudenmaanmuseot.fi ===Taidemuseo Chappe=== Museon viereen rakennettiin Albert de la Chapellen rahaston lahjoituksella nykytaiteen museo Taidemuseo Chappe, joka avattiin keväällä 2023. Taidemuseosta on tunneliyhteys museoon. De la Chapelle ehti kuolla ennen projektin toteutumista, 10. joulukuuta 2020. Albert ja Clara de la Chapellen kokoelmista muodostettavan pysyvän kokoelman lisäksi museoon tulee vaihtuvia näyttelyitä.Silja Lanas Cavada, Hiljainen mesenaatti. Suomen Kuvalehti 31 5.8.2022 s. 40–47 verkossa tilaajille == Lähteet == *Museon kotisivut ===Viitteet=== == Aiheesta muualla == *Raaseporin museo Luokka:Raaseporin museot Luokka:Tammisaari Luokka:Suomen alueelliset vastuumuseot
Jesse Hubbard

Jesse Hubbard (18. syyskuuta 1975) on entinen yhdysvaltalainen haavipalloilija. Hubbard pelasi ammattilaisena sekä National Lacrosse Leaguessa että Major League Lacrossessa. Hubbard pelasi NCAA:ssa Princetonin yliopiston joukkueessa vuosina 1995–1998. NCAA-vuosinaan Hubbard valittiin Ivy Leaguen vuoden pelaajaksi, vuoden tulokkaaksi, neljä All-American tunnustusta Yhdysvaltain yliopistojen lacrossesäätiötä, neljä Ivy Leaguen mestaruutta sekä kolme kansallista mestaruutta. Hubbardin nimissä on Princeton sekä yhden kauden että uran maaliennätys. NLL:ssä Hubbard nimettiin kauden tulokkaaksi kaudella 1999. Hubbard siirtyi MLL-liigaan vuonna 2001, pelaten aina vuoteen 2008 New Jersey Priden riveissä. Vuonna 2008 hänet kaupattiin Los Angeles Riptideen, josta hänet kaupattiin vuonna 2009 Washington Bayhawksiin. Hubbard kuitenkin kärsi loukkaantumisesta ennen kauden alkua, eikä pelannut lainkaan kaudella 2009. Tämän jälkeen hän myös lopetti uransa kokonaan. ==Lähteet== Hubbard, Jesse
Jäävesihaaste

Jäävesihaaste () on kesällä 2014 sosiaalisessa mediassa levinnyt tempaus, jonka tarkoituksena on lisätä tietoisuutta lihaksia rappeuttavasta ALS- taudista sekä kerätä rahaa sen tutkimukseen. Haasteeseen osallistuvan pitää kaataa päälleen ämpärillinen jäävettä, minkä jälkeen hän saa haastaa vastaavaan tempaukseen haluamansa henkilön. Jääveden kaato pitää suorittaa tietyn ajan kuluessa haasteen saamisesta tai muutoin haastettu on velvoitettu lahjoittamaan sovitun summan ALS-taudin tutkimuksen hyväksi. Myös haasteen suorittanut voi osallistua lahjoitukseen pienemmällä summalla. Jäävesihaaste tuli tunnetuksi Yhdysvalloissa heinäkuun 2014 aikana ja se levisi nopeasti myös muualle maailmaan. New York Timesin mukaan Facebookissa oli elokuun puoliväliin mennessä jaettu yli 1,2 miljoonaa jäävesihaastevideota. Tempaukseen on osallistunut lukuisia julkisuuden henkilöitä, muun muassa Yhdysvaltain entinen presidentti George W. Bush, joka haastoi mukaan Bill Clintonin. Barack Obama sen sijaan kieltäytyi haasteesta ja maksoi 100 dollarin suuruisen summan. Suomeen jäävesihaaste saapui elokuussa 2014, ja Lihastautiliitto keräsi haasteen avulla 62 000 euroa. Osa kampanjan tuotoista käytettiin Suomessakin tutkimukseen ja osalla taas rahoitettiin sairastuneiden elämänlaadun parantamista. Jäävesihaasteessa käytettiin tehokkaasti hyväksi sosiaalisen median verkostoja. Kampanja sai alkunsa yksityishenkilöiden halusta kerätä rahaa ALS-taudin parantamiseen tähtäävään tutkimukseen. Jäävesihaaste on eräs menestyksekkäimpiä sosiaalisessa mediassa toimineita varainhankintakampanjoita. Jäävesihaasteen tuotoilla tehdyssä tutkimuksessa löytyi uusi tautiin vaikuttava geeni, ja löydön avulla pyritään kehittämään hoitoa. == Lähteet == == Aiheesta muualla == Luokka:Internet-ilmiöt Luokka:Hyväntekeväisyys
J. V. Snellman -palkinto

J. V. Snellman -palkinto on Helsingin yliopiston vuodesta 1981 lähtien vuosittain jakama palkinto ansiokkaasta tieteellisen tiedon välittämisestä. Vuonna 2024 palkintosumma oli 6 000 euroa. == Palkitut == *1981 J. Johan Lindberg *1982 Aune Jääskinen *1983 Lauri Saxén *1984 Erik Tawaststjerna *1985 Heikki Oja *1986 Ilkka Niiniluoto *1987 Jorma K. Miettinen *1988 Sirkka-Liisa Valle *1989 Hannu I. Miettinen *1990 Matti Klinge *1991 Heikki Ylikangas *1992 Jorma Palo *1993 Kalevi Rikkinen *1994 Harri Westermarck *1995 Elina Haavio- Mannila *1996 Simo Parpola *1997 Eero Tarasti *1998 Erkki Lyytikäinen *1999 Sinikka Larsen *2000 Riitta Jallinoja *2001 Paavo Castrén *2002 Teija Tiilikainen *2003 Jan Rydman *2004 Martti Lehtinen *2005 Jaakko Hämeen-Anttila *2006 Päivi Setälä *2007 Kari Enqvist *2008 Liisa Keltikangas-Järvinen *2009 Luonnontieteellinen museo *2010 Maija Aksela *2011 Teivo Teivainen *2012 Jari Niemelä *2013 Mari Vaattovaara *2014 Syksy Räsänen *2015 Aleksanteri- instituutti *2016 Mikael Fogelholm *2017 Minna Huotilainen *2018 Samuli Siltanen *2019 Tuomas Aivelo *2020 Anu Kantola *2021 Olli Vapalahti & Tarja Sironen * 2022 Minna Palmroth * 2023 Timo Miettinen * 2024 Virve Koljonen Lähde (1981–2012) == Lähteet == Luokka:Suomalaiset tiedepalkinnot Luokka:Helsingin yliopisto Luokka:Johan Vilhelm Snellman
Aikakauslehtien Liiton J. V. Snellman -palkinto

Aikakauslehtien Liiton J. V. Snellman -palkinto on Aikakauslehtien Liiton vuodesta 1981 lähtien myöntämä palkinto henkilölle, joka on ansiokkaasti toiminut aikakauslehdistön aseman ja arvostuksen puolesta. Palkinto on suuruudeltaan 2 000 euroa.Valokopioinnin korvaustuotoilla rahoitetaan useita palkintoja Kopiosto. Viitattu 23.8.2014. == Palkitut 1981–2014 == Lähde: Vuosi Palkittu 1981 Urho Kekkonen 1982 Ilmari Turja 1983 Rauno Toivonen 1984 Matti Kuusi 1985 Mikko Pohtola 1986 Max Jakobson 1987 Seikko Eskola 1988 Paavo Haavikko 1989 Kalevi Sorsa 1990 Jaakko Numminen 1991 Rauno Larsio 1992 Tellervo Koivisto 1993 Kirsti Lyytikäinen 1994 Jaakko Iloniemi 1995 Jukka Tarkka 1996 Riitta Uosukainen 1997 Juha Siltanen Pertti MontoPertti Monto, Kuka kukin on 1998, Otava 1998. 1998 Olli-Pekka Heinonen 1999 Anja Tuomi 2000 Asko Saviaho 2001 Risto Pelkonen 2002 Jacob Söderman 2003 Paavo Lipponen 2004 Kirsti Mäkinen 2005 Ismo Kosonen 2006 Piia- Noora Kauppi 2007 Göte Nyman 2008 Merja Salo 2009 Maija Töyry 2010 Matti Ahtomies 2011 ? 2012 ? 2013 ? 2014 ? == Katso myös == *Julius-palkinto == Lähteet == Luokka:Suomalaiset palkinnot Luokka:Journalismipalkinnot Luokka:Johan Vilhelm Snellman
Kalevalaseuran palkinto

Kalevalaseuran palkinto on Kalevalaseuran vuodesta 2002 lähtien joka kolmas vuosi myöntämä palkinto henkilölle, joka on tietellisellä tai taiteellisella toiminnallaan tehnyt merkittävällä tavalla tunnetuksi kansanrunoutta, Kalevalaa tai suomalaiskansallista kulttuuria. Palkinto on 10 000 euron suuruinen. Palkinnon on toistaiseksi saanut kuusi suomalaista henkilöä sekä englantilainen professori Michael Branch, joka sai tunnustuksen A. J. Sjögrenistä tekemästään tutkimuksesta. Kalevalaseura jakaa myös Kekrinpäivän tunnustuspalkintoa, Akseli Gallen-Kallelan tunnustuspalkintoa ja Eepospalkintoa sekä erityispalkintoja. == Palkitut == *2002 Unelma Konkka *2005 Tapio Tuomela *2008 Michael Branch, *2011 Heikki Laitinen, suomalaisen kansanmusiikin tutkija ja taiteilija *2014 Senni Timonen, kansanlyriikan tutkija *2017 Seppo Knuuttila, pitkäaikaisesta ja laaja-alaisesta työstä Kalevalan, kansanperinteen ja kulttuurin tutkimuksen alalla *2020 Satu Apo Lähde == Lähteet == Luokka:Suomalaiset taide- ja kulttuuripalkinnot
Yahya Hassan

Yahya Hassan (19. toukokuuta 1995 Aarhus, TanskaCHAT: Får dødstrusler efter debatindlæg, med biografiske oplysninger , TV2, 9. oktober 2013 – 29. huhtikuuta 2020 Aarhus, Tanska) oli palestiinalaistaustainen tanskalainen runoilija. Hassan kirjoitti rapsanoituksia ennen esikoiskokoelman Yahya Hassan (2013, suom. Yahya Hassan, Tammi 2014) ilmestymistä. Runokokoelma on ollut Tanskassa menestys (myyty yli 100 000 nidettä), ja se on käännetty monille kielille. Teos on herättänyt voimakkaita tunteita, sillä hän hyökkää siinä islamia ja väkivaltaisia vanhempiaan kohtaan. Politiken-lehden ja televisio- ohjelma DR Deadlinen haastattelun jälkeen Hassan sai 27 tappouhkausta.Juhani Karila, Runoilija joka uhataan tappaa, Helsingin Sanomat 23.8.2014 sivut C 2–3 Yahya Hassan artikkelin verkkoversio Hassan oli valtioton palestiinalainen, mutta hänellä oli Tanskan passi. Vanhemmat ovat tulleet maahanmuuttajina Tanskaan, jossa Hassan syntyi. Hänet löydettiin 24-vuotiaana kotoaan kuolleena huhtikuussa 2020 eikä tapahtumassa epäillä rikosta. Hassan pyrki vaikuttamaan tanskalaisten asenteisiin politiikan kautta. Hän oli parlamenttivaaliehdokkaana vuonna 2015 Tanskan kansallispuolueen listoilla.Runoilija Yahya Hassan puolueineen haluaa muuttaa sävyn Tanskan maahanmuuttokeskustelussa, Hs.fi == Lähteet == ==Aiheesta muualla== *Digter: Jeg er fucking vred på mine forældres generation, Haastattelu Politiken- lehdessä 5.10.2013 Luokka:Tanskalaiset runoilijat Luokka:Vuonna 1995 syntyneet Luokka:Vuonna 2020 kuolleet
Suomalaiset kylpylät

Suomalaiset kylpylät – Kotimaisen kylpyläkulttuurin historiaa on suomalaisen kylpyläkulttuurin historiaa käsittelevä Liisa Suvikummun teos vuodelta 2014. Sen on kustantanut Suomalaisen Kirjallisuuden Seura. Teoksen kirjoittaja Liisa Suvikumpu on Euroopan historian dosentti Helsingin yliopistossa. Hän on tehnyt useita palkittuja kulttuurihistoriallisista teoksia.Suomalaisen Kirjallisuuden Seura, viitattu 23.8.2014 Suomessa kylpyläkulttuurin tutkimus on jäljessä Ruotsista, vaikka yksittäisten kylpylöiden historiaa onkin kartoitettu. Tässä teoksessa on kylpyläkulttuuria ja sen historiaa laajasti eri näkökulmista käsitteleviä artikkeleita. Lisäksi siinä esitellään 29 suomalaista kylpylää ja Vihdin ja Lohjan kylpyläkeskittymä. Kirjoittaja kertoo, että kylpylöissä ei käyty pelkästään edistämässä terveyttä, vaan ne olivat iloisen seuraelämän keskuksia, joissa nautittiin raikkaan lähdeveden ohella myös kuplivaa samppanjaa.Suvikumpu s. 6-8Anna-Sofia Berner, Kylpylät ennen ja nyt – onko eleganssi kadotettu? Hs.fi 11.3.2014, viitattu 23.8.2014 Suomalaisen kylpyläkulttuurin kultakautta oli aika 1830-luvulta toiseen maailmansotaan, ja siihen kauteen Suvikumpu keskittyy. Osa kylpylöistä on jäänyt yleisöltä unohduksiin, mutta paratiisiksi luonnehdittuun Terijoen merikylpylään kohdistuu yhä suorastaan palvovaa asennetta. Pietarin-radan valmistuttua 1870 erityisesti se, mutta myös moni muukin suomalainen kylpylä, oli venäläisen ylhäisön suosiossa.Suvikumpu s. 195 Sotien jälkeen kylpylöistä tuli sotaveteraanien hoitoon erikoistuneita parantoloita, kunnes syntyi uusi glamoröösiä luksusta tarjoava kylpyläkulttuuri, jossa keskitytään paljolti lapsiin.Ville Pisto, Oletko sinäkin mennyt halpaan? Tutkija: Kylpylöiden myyntikikat 1800-luvulta, Yle.fi, 16.7.2014 viitattu 23.8.2014 ==Arviot== Seppo Paajanen (Etelä-Saimaa) antaa arvioksi: "Perusteellinen esitys on saatu sujuvaan muotoon." Kirjan kuvitusta kiittää niin PaajanenSeppo Paajanen, Kylpylssä vaivat katosivat, Etelä-Saimaa 22.5.2014, viitattu 23.8.2014 kuin Merja Rätykin (Kirkko ja Kaupunki).Merja Räty, Virkistymässä Villensaunassa, Kirkko ja kaupunki 16.06.2014, viitattu 23.8.2014 == Lähteet == ==Aiheesta muualla== *Kirjan esittely, Yle.fi 4.9.2014, Yle Aamu-tv, 31.3.2014, http://areena.yle.fi/tv/2226018 * Luokka:Vuoden 2014 kirjat Luokka:Suomalaiset tietokirjat Luokka:Suomalaiset kylpylät
Puutamaani

Puutamaani (Dendrohyrax arboreus) eli idänpuutamaani on puutamaanien sukuun kuuluva laji. Se painaa noin 2 kg. Eläin muistuttaa murmeleita ja marsua. Turkin väri on harmaan ja ruskean sävyinen. Lajia tavataan Itä-Afrikasta Etelä-Afrikkaan ja sitä voi esiintyä vuorilla jopa 4500 metrin korkeudessa. Puutamaani oleskelee enimmäkseen puissa. Yksilö tulee sukukypsäksi vuoden ikäisenä. Naaraan tiineys kestää noin 7 kuukautta ja poikasia syntyy yleensä kaksi kerrallaan. Eläin syö enimmäkseen lehtiä ja lisäksi myös puun versoja, kuorta, siemeniä ja hedelmiä. == Lähteet == == Aiheesta muualla == * http://iucnredlist.org/details/6409/0 * http://www.arkive.org/southern-three- hyrax/dendrohyrax-arboreus * http://www.theanimalfiles.com/mammals/hyraxes/southern_three_hyrax.html Luokka:Tamaanit
Deportees

Deportees on vuonna 2003 perustettu ruotsalainen indiepop-yhtye, joka on julkaissut viisi albumia. == Diskografia == * * * * * *All Future (2019) == Lähteet == *Deportees-yhtyeen kotisivut Luokka:Ruotsalaiset indie pop -yhtyeet
FS Victor Hugo (1904)

FS Victor Hugo oli 1900-luvun alussa valmistettu Ranskan laivaston Léon Gambetta -luokan panssariristeilijä. == Valmistus == Alus tilattiin Lorientin laivastontelakalta, missä köli laskettiin maaliskuussa 1903. Alus laskettiin vesille 30. maaliskuuta 1903Gardiner, Robert 1906-1921 s. 192 ja otettiin palvelukseen 1907.Gardiner, Robert s. 306 == Palvelus == Alus oli 1914–1915 Välimerellä ja Adrianmerellä. Se saattoi 1916 torpedoidun taistelulaiva Jean Bartin Maltalle. Alus avusti Jules Micheletin kanssa Serbian armeijan evakuoinnissa Korfulta Bizertaan. Kauko-Idästä palattuaan alus siirrettiin reserviin 1923 Toulonissa ja se myytiin 20. tammikuuta 1928 2,75 miljoonalla frangilla valmistumiskustannusten oltua 29 miljoonaa. Alus romutettiin 26. marraskuuta 1930.Gardiner, Robert 1906-1921 s. 193 == Lähteet == * * === Viitteet === Luokka:Léon Gambetta -luokan risteilijät Luokka:Ranskalaiset ensimmäisen maailmansodan risteilijät
Villamblard

Villamblard on kunta Lounais-Ranskassa Dordognen departementissa Akvitanian alueella. Kunnassa on keskiaikaisen Barrièren linnan (Château de Barrière) rauniot. Tour de France 2014 ==Aiheesta muualla== ==Lähteet== Luokka:Dordognen kunnat
Vauban-luokka

Vauban-luokka oli Ranskan laivaston kahden aluksen muodostama barbetteristeilijäluokka. == Alukset == Luokan alukset muistuttivat edeltänyttä Bayard-luokkaa, mutta niissä oli kuparilevytetty puulla peitetty teräsrunko. Alusten panssarivyö alkoi viisi jalkaa vesirajan alapuolelta ja se päättyi viisi jalkaa vesirajan yläpuolella. Vauban-luokan risteilijätGardiner, Robert s. 303 Nimi Telakka Kölinlasku Vesille Palvelukseen Kohtalo Vauban Arsenal de Cherbourg helmikuu 1879 heinäkuu 1882 1885 1905 Duguesclin Arsenal de Rochefort joulukuu 1878 1883 elokuu 1886 1904 == Lähteet == * === Viitteet === *
Issac

Issac on kunta Lounais-Ranskassa Dordognen departementissa Akvitanian alueella. Kunnassa on 1100-luvulta peräisin oleva Montréalin linna (Château de Montréal). Tour de France 2014 thumb|left|Château de Montréal ==Aiheesta muualla== ==Lähteet== Luokka:Dordognen kunnat
Cardigan

Cardigan () on pikkukaupunki Etelä-Walesissa Ceredigionin kreivikunnassa. Kaupunki on rakennettu Teifi-joen suistolle ja sen merkittävimpiin nähtävyyksiin kuuluu Aberteifin linna, jossa järjestettiin historian ensimmäinen walesilaiseen kulttuuriin kuuluva Eisteddfod-juhla vuonna 1176. ==Maantiede== Cardigan eli kymriksi Aberteifi sijaitsee Länsi-Walesissa Ceredigionin kreivikunnassa Teifijoen suulla. Matkaa Aberystwythiin koillisessa on noin 64 kilometriä. ==Historia== thumb|Pyhän Marian kirkko. Kaupungin kymrinkielinen nimi Aberteifi viittaa Teifijoen suuhun. Normanniruhtinas Roger de Montgomery perusti kaupungin vuonna 1093, jolloin paikalle rakennettiin linna. Linna kuitenkin tuhoutui alueella käydyissä useissa taisteluissa seuraavan vuosisadan aikana. Sen jälleenrakennutti walesilaisen Deheubarthin hallitsija Rhys ap Gruffydd omaksi hovikseen ja linnan valmistuttua vuonna 1176 paikalla järjestettiin ensimmäiset Eisteddfod- juhlat. Paikalle sanottiin saapuneen 30 000 osanottajaa. Tämäkin linna tuhoutui Englannin sisällissodan aikana vuosien 1642–1649 välillä. Kaupungin satama alkoi kehittyä myöhäiskeskiajalla viimeisen walesilaisen Walesin prinssin Llywelyn ap Gruffuddin kukistuttua vuonna 1282. Kauppiaita kaupungin satamaan saapui alkujaan etenkin Irlannista. Kauppa kehittyi pitkin rannikkoa ja lopulta myös kohti ulkomaita Englannin Tudorien ja Stuartien dynastioiden aikana. Viktoriaaniseen kauteen mennessä satama oli vilkas telakka ja rahtisatama, josta vietiin maailmalle walesilaista liuskekiveä kattotiiliksi. Vuonna 1835 satamaan oli rekisteröity 275 laivaa, jotka työllistivät 1 030 henkilöä. Kaupungin merkitys satamana alkoi myöhemmin taantua. Suistoon kertyvä sedimentti on saanut sataman mataloitumaan, mikä on rajoittanut sinne pääsevien alusten kokoa, ja nykyisin se on huvialusten käytössä. Samaan aikaan kaupunki jäi kasvavan Aberystwythin varjoon. Nykyisin kaupunkiin suuntaa suhteellisen suuria määriä rannikko- ja maaseutumaisemia etsiviä matkailijoita. Kaupunki on myös lähiseudun kaupan keskus. ==Väestö== Vuonna 2016 kaupungin väkiluku oli . Vuoden 2011 väestölaskennassa yli 3-vuotiaista asukkaista 54,6 prosenttia ilmoitti osaavansa puhua kymriä.https://llyw.cymru/sites/default/files/statistics-and- research/2019-01/defnyddior-gymraeg-yn-y-gymuned-astudiaeth-ymchwil.pdf == Lähteet == == Aiheesta muualla == Luokka:Ceredigion Luokka:Walesin kunnat
Aberteifin linna

Aberteifin linna (, ) on keskiajalla rakennettu linna Aberteifin pikkukaupungissa Etelä-Walesissa. Linnassa järjestettiin vuonna 1176 runouden ja musiikin juhla, jota pidetään historian ensimmäisenä Eisteddfodina. Normannivalloittajat rakensivat Teifijoen suulle ensimmäisen linnoituksen 1000-luvun lopulla. 1100-luvun alussa joen yli rakennettiin silta ja linnan nykyinen paikka linnoitettiin. Alueen normanneilta valloittanut Rhys ap Gruffudd aloitti kivisen linnan rakennuttamisen paikalle vuonna 1171. Osa linnasta hävitettiin Oliver Cromwellin määräyksestä 1600-luvulla, kun rojalistit luovuttivat – tiukan vastarinnan jälkeen – linnan parlamentaristeille Englannin sisällissodassa. Säilynyttä osaa linnasta käytettiin vankilana 1700-luvulle saakka. Rauniot olivat sen jälkeen yksityisomistuksessa ja niiden yhteyteen rakennettiin 1700-luvulla ja 1800-luvun alussa Castle Greenin kartanorakennus. Ceredigionin kreivikunnan hallinto (, ) osti pitkään rappiolla olleen kartanon vuonna 2003 ja aloitti raunioiden kunnostustyöt. Mittava restaurointiprojekti päättyi 2015, ja linna on jälleen avoinna yleisölle. == Lähteet == == Aiheesta muualla == * Aberteifin linnan viralliset sivut Luokka:Ceredigion Luokka:Walesin linnat
Manzac-sur-Vern

Manzac-sur-Vern on kunta Lounais-Ranskassa Dordognen departementissa Akvitanian alueella. Kunnassa on historiallisesti tärkeä linna Château de Leyzarnie. Tour de France 2014 ==Aiheesta muualla== ==Lähteet== Luokka:Dordognen kunnat
Carmarthen

Carmarthen () on kaupunki Etelä-Walesissa. Kaupunki on Carmarthenshiren kreivikunnan hallinnollinen keskus. Se on Tywi-joen varrella noin kahdeksan kilometriä sen suistosta pohjoiseen. == Historia == Carmarthenin alueella on ollut asutusta jo esihistoriallisina aikona. Se on ilmeisesti yksi vanhimpia kaupunkeja Walesissa. Ptolemaiosksen mukaan se oli 2. vuosisadalla eaa. Demetae-heimon pääkaupunki jonka nimi oli tuollon Moridumum. Siellä on ollut roomalaisajalla linnoitus jonka läheltä on löytynyt amfiteatteri, jollaisia on Britanniasta löytynyt vain toinen, Isca Augusta (), tämän lisäksi. Amfiteatterilla on tehty perusteellisia kaivauksia 1960, ja se on vuodelta 75. Areena on 46 x 27 metriä ja karsomo kokonaisuudessaan 92 x 67 metriä. Teatterissa on kiviset seinät. Vuonna 1546 vanha- ja uusi- Carmarthen yhdistyivät yhdeksi kaupungiksi. Se oli 1600- ja 1800-lukujen välillä tiheimmin asutettuja alueita ja Walesin tärkeimpiä kaupunkeja. 1900-luvulla on alue taantunut ja väestö on vähentynyt koska hiiliteollisuuden katoaminen on vienyt työpaikat, ja ihmiset ovat muuttaneet pois. == Kuvia == Tiedosto:Prif borth Castell Caerfyrddin 04.JPG Tiedosto:Castell Caerfyrddin.JPG Tiedosto:Tref Caerfyrddin Carmarthen Town 10.JPG Tiedosto:Capel Coleg y Drindod Caerfyrddin Carmarthen Trinity College Chapel 12.JPG == Lähteet == === Viitteet === == Aiheesta muualla == *Carmarthen (Caerfyrddin), Carmarthenshire 1 *Carmarthen (Caerfyrddin), Carmarthenshire 2 *Carmarthen Roman Amphitheatre *Roman sites: Carmarthen (Moridunum) Luokka:Carmarthenshire Luokka:Walesin kunnat
Coursac

Coursac on kunta Lounais-Ranskassa Dordognen departementissa Akvitanian alueella. Kunnassa on historiallisesti tärkeä linna Château de la Jarthe. Tour de France 2014 ==Aiheesta muualla== ==Lähteet== Luokka:Dordognen kunnat
Salvador Sánchez Cerén

Salvador Sánchez Cerén (s. 18. kesäkuuta 1944) on elsalvadorilainen poliitikko, joka toimi maansa presidenttinä kesäkuusta 2014 viisi vuotta kesäkuuhun 2019, jolloin hänen seuraajansa astui virkaan. Hänet valittiin presidentiksi niukalla äänten enemmistöllä vuoden 2014 presidentinvaaleissa, joissa hän oli vasemmistolaisen FMLN-puolueen ehdokas. Vastaehdokas oli Norman Quijano oikeistolaisesta ARENA-puolueesta. Salvadorin sisällissodassa 1980-luvulla Ceren kuului kapinallisjohtajiin. Ennen valintaansa hän toimi edellisen presidentin Mauricion Funesin varapresidenttinä. Presidentti Cerén teki sopimuksia slummien jengijohtajien kanssa, mutta lähetti sittemmin kuolemanpartioita murhaamaan jengiläisiä. Cerénin aikana El Salvador kielsi saastuttavan mineraalikaivostoiminnan maassa kokonaan. Vuoden 2019 presidentinvaalit voitti FMNL-puolueesta erotettu korruptiota vastustavaksi ilmoittautunut San Salvadorin pormestari Nayib Bukele, joka tuli virallisesti oikeistolaisesta GANA-puolueesta, mutta jonka politiikasta hän on irtisanoutunut. == Lähteet == == Aiheesta muualla == Luokka:El Salvadorin presidentit Luokka:Vuonna 1944 syntyneet Luokka:Elävät henkilöt
Intiantupaija

Intiantupaija (Anathana ellioti) on suvun intiantupaijat (Anathana) ainoa laji. Se muistuttaa tupaijaa (Tupaia glis), mutta eroaa siitä siten, että sillä on suuremmat korvat ja tiheämpi turkki. Intiantupaijalla on keltaisia, punaisia, ruskeita ja mustia täpliä. Lajia tavataan Ganges-joen seudulla sekä Länsi- ja Etelä-Intiassa ja sitä esiintyy metsissä. Eläin on kaikkiruokainen ja syö enimmäkseen hyönteisiä, matoja ja hedelmiä. == Lähteet == Luokka:Tupaijat
Villensauna

Villensauna eli Wilhelmsbadin kylpylä oli vuonna 1864 valmistunut kylpylähotelli Kaisaniemessä Helsingin rautatieaseman vieressä. Se oli Helsingin arvostetuimpia hotelleja ja kylpylöitä. Sillä oli vaihtuvia omistajia, joista tunnetuin oli Pavel Sinebrychoff.Suvikumpu s. 140 Kylpylän perusti saksalainen papinpoika, vesitohtori Friedrich Everth, jonka kutsui Helsinkiin 1862 Hydropaattinen yhtiö. Evereth oli opiskellut Berliinissä teologiaa ja lääketiedettä ja myöhemmin toiminut Moskovassa apulaislääkärinä, kuitenkin ilman ammattipätevyyttä. Toiminnassaan hän yhdisteli lääketiedettä ja perinteisiä hoitoja. Laitoksessa oli hotellihuoneiden lisäksi 54 kylpyhuonetta. Kylpylänjohtaja oli Friedrich Everth. Kylpylän käyttämä vesi johdettiin aluksi suoraan puiston lammikosta, mutta koska se osoittautui huonolaatuiseksi, sen puhdistamiseksi rakennettiin kaivo ja hiekkasuodatin. Hotellivieraille oli tarjolla purjehdus Kaisaniemestä Alppipuiston rantaan. Hotellin suosio väheni vuosisadan lopulla, ja ränsistynyt kylpylä purettiin lopulta Suomen Kansallisteatterin tieltä. Onni Tarjanteen suunnittelema teatterirakennus valmistui vuonna 1902, mutta Villensaunan nimi otettiin myöhemmin käyttöön teatterin pienen näyttämön nimenä Willensauna. Juhani Ahon teoksessa Helsinkiin päähenkilö Antti tuli opiskelemaan Helsinkiin, ja hänen tarkoituksensa oli majoittua aluksi Villensaunaan. Kirjailija Zachris Topelius vieraili kylpylähotellissa säännöllisesti. Helsingin Työväenyhdistyksen syntysanat lausuttiin hotellissa 1883.Suvikumpu s. 141 ==Lähteet== * ===Viitteet=== ==Aiheesta muualla== *Helsinki kehyksissä: Wilhelmsbad - Villensauna Helsingin kaupunginmuseo (Internet archive) Luokka:Suomalaiset kylpylät Luokka:Helsingin entiset hotellit Luokka:Helsingin entiset rakennukset ja rakennelmat Luokka:Kluuvi Luokka:Suomen 1800-luvulla rakennetut rakennukset ja rakennelmat
Saint-Astier (Dordogne)

Saint-Astier on kunta Lounais-Ranskassa Dordognen departementissa Akvitanian alueella. Se sijaitsee Islejoen varrella. Kunnassa on historiallisesti tärkeä linna Château de Puyferrat. Tour de France 2014 ==Aiheesta muualla== ==Lähteet== Luokka:Dordognen kunnat
Coulounieix-Chamiers

Coulounieix-Chamiers on kunta Lounais-Ranskassa Dordognen departementissa Akvitanian alueella. Kunnan alueella olevassa Campniacin luolassa on ollut asutusta jo esihistoriallisella ajalla. Nähtävyyksiin kuuluu 1100-luvulta peräisin oleva leprasairaala La Maladrerie, missä nimestä huolimatta ei ole koskaan hoidettu spitaalisia. Tour de France 2014 ==Aiheesta muualla== ==Lähteet== Luokka:Dordognen kunnat
İlham Tanui Özbilen

İlham Tanui Özbilen (alun perin William Biwott Tanui; s. 5. maaliskuuta 1990 Kocholwo, Kenia) on Keniassa syntynyt ja myöhemmin Turkin kansalaisuuden saanut keskimatkojen juoksija, joka kilpailee 800 ja 1 500 metrillä. 800 metrillä Özbilenin ennätys on vuonna 2013 Mersinissä juostu 1.44,00 ja 1 500 metrillä vuonna 2013 Monacossa juostu 3.31,30.http://www.iaaf.org/athletes/turkey/ilham-tanui- ozbilen-242497#personal-bests Hän voitti 1 500 metrin juoksun IAAF:n yleisurheilufinaalissa 2009. Vuonna 2011 Turkin kansalaisuuden saanut Özbilen voitti hopeaa sisäratojen MM-kilpailuissa Istanbulissa vuonna 2012 ajalla 3.45,35. Helsingin 2012 EM-kisojen 1 500 metrin finaalissa Özbilen sijoittui alun perin kuudenneksi, mutta hänet hylättiin, sillä hän oli kaatanut kilpailussa suomalaisen Niclas Sandellsin. Lontoon olympialaisissa 2012 hän sijoittui kahdeksanneksi. Hän saavutti seuraavana vuonna 1 500 metrillä hopeaa sisäratojen EM-kilpailuissa Göteborgissa ajalla 3.37,22. Ulkoratakaudella hän voitti Euroopan joukkuemestaruuskilpailujen 1 500 metriä, Välimeren kisoissa kultaa 800 ja 1 500 metrillä sekä karsiutui Moskovan MM-kilpailuissa 1 500 metrin välierissä. Özbilen sijoittui 2014 Sopotin MM-hallikilpailuissa 1 500 metrillä neljänneksi. Zürichin EM-kilpailuissa hän karsiutui saman matkan alkuerissä. Sisäratojen EM-kilpailuissa 2015 Prahassa hän saavutti 1 500 metrillä hopeaa ajalla 3.37,74. Pekingin MM-kilpailuissa hän karsiutui saman matkan välierissä. Özbilen on 177 senttimetriä pitkä ja painaa 60 kilogrammaa. == Lähteet == Luokka:Turkkilaiset keskimatkojen juoksijat Luokka:Kenialaiset keskimatkojen juoksijat Luokka:Vuonna 1990 syntyneet Luokka:Elävät henkilöt
Txema Añibarro

José María "Txema" Añibarro Astondoa (s. 26. heinäkuuta 1979 Zeberio) on espanjalainen jalkapalloilija, joka edustaa Espanjan pääsarjassa Primera Divisiónissa pelaavaa SD Eibaria. Pelipaikaltaan Añibarro on puolustaja tai puolustava keskikenttäpelaaja. Etniseltä taustaltaan Añibarro on baski. Espanjan alasarjoissa urallaan kierrellyt Añibarro siirtyi tuolloin Espanjan toiseksi korkeimmalla sarjatasolla Segunda Divisiónissa pelanneeseen Eibariin jo vuonna 2008. Kolmannelle sarjaportaalle takaisin pudonneen kapteenina toiminut Añibarro johdatti joukkueensa kolmannelta sarjaportaalta Primera Divisióniin kahdessa vuodessa ja kaudeksi 2014-15 Eibar pääsi pelaamaan Primera Divisiónia Añibarron ollessa joukkueen kapteeni. Hän solmi vuonna 2014 joukkueen kanssa yksivuotisen sopimuksen. Kaudella 2014-2015 Añibarro pelasi Primera Divisiónissa 15 ottelua ilman maaleja. == Lähteet == * http://www.transfermarkt.co.uk/txema-anibarro/profil/spieler/71601#subnavi Luokka:Espanjalaiset jalkapalloilijat Luokka:Vuonna 1979 syntyneet Luokka:Elävät henkilöt